CELEX: 32016R2141
Language: hr
Date: 2016-12-06 00:00:00
Title: Provedbena uredba Komisije (EU) 2016/2141 оd 6. prosinca 2016. o izmjeni Uredbe (EZ) br. 1238/95 u pogledu visine godišnje pristojbe i pristojbi za ispitivanje koje se plaćaju Uredu Zajednice za biljnu raznolikost

7.12.2016   
               
               
                  HR
               
               
                  Službeni list Europske unije
               
               
                  L 332/13
               
            PROVEDBENA UREDBA KOMISIJE (EU) 2016/2141
      оd 6. prosinca 2016.
      o izmjeni Uredbe (EZ) br. 1238/95 u pogledu visine godišnje pristojbe i pristojbi za ispitivanje koje se plaćaju Uredu Zajednice za biljnu raznolikost
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1), a posebno njezin članak 113.,
      Nakon savjetovanja s Upravnim vijećem Ureda Zajednice za biljnu raznolikost,
      budući da:
      
                  (1)
               
               
                  Člankom 9. stavkom 1. Uredbe Komisije (EZ) br. 1238/95 (2) utvrđuje se visina pristojbe koja se plaća Uredu Zajednice za biljnu raznolikost („Ured”) za svaku godinu trajanja oplemenjivačkog prava na biljnu sortu Zajednice.
               
            
                  (2)
               
               
                  Budući da je financijska pričuva Ureda smanjena ispod razine potrebne za održavanje uravnoteženog proračuna i osiguranja kontinuiteta njezina djelovanja, tu bi godišnju pristojbu trebalo povisiti.
               
            
                  (3)
               
               
                  Člankom 8. stavkom 1. Uredbe (EZ) br. 1238/95 i njezinim Prilogom I. utvrđuje se visina pristojbi za pripremu i izvođenje tehničkog ispitivanja sorte koja je predmet prijave za oplemenjivačko pravo na biljnu sortu Zajednice, a koje se plaćaju Uredu („pristojba za ispitivanje”).
               
            
                  (4)
               
               
                  Iskustvo u pogledu tehničkog ispitivanja upućuje na to da se pristojba za ispitivanje za određene cjenovne skupine može s vremenom promijeniti. Pristojbe koje naplaćuje Ured trebale bi odražavati ukupni iznos pristojbi za predmetne cjenovne skupine koje Ured plaća Uredima za ispitivanje. Stoga bi pristojbe za relevantne cjenovne skupine iz Priloga I. Uredbi (EZ) br. 1238/95 trebalo izmijeniti.
               
            
                  (5)
               
               
                  Uredbu (EZ) br. 1238/95 stoga bi trebalo na odgovarajući način izmijeniti.
               
            
                  (6)
               
               
                  Bilo bi primjereno da se predložene izmjene počnu primjenjivati 1. siječnja 2017. kako bi nastupile istodobno s početkom nove financijske godine za proračun Ureda.
               
            
                  (7)
               
               
                  Mjere predviđene ovom Uredbom u skladu su s mišljenjem Stalnog odbora za oplemenjivačka prava na biljnu sortu Zajednice,
               
            DONIJELA JE OVU UREDBU:
      Članak 1.
      Uredba (EZ) br. 1238/95 mijenja se kako slijedi:
      
                  1.
               
               
                  U članku 9. stavak 1. zamjenjuje se sljedećim:
                  „1.   Ured nositelju oplemenjivačkog prava Zajednice (‚nositelj’) naplaćuje pristojbu od 330 EUR za svaku godinu trajanja oplemenjivačkog prava na biljnu sortu Zajednice (‚godišnja pristojba’), kako je navedeno u članku 113. stavku 2. točki (d) Osnovne uredbe.”
               
            
                  2.
               
               
                  Prilog I. mijenja se u skladu s Prilogom ovoj Uredbi.
               
            Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      Ova se Uredba primjenjuje od 1. siječnja 2017.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 6. prosinca 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 227, 1.9.1994., str. 1.
      
      
         (2)  Uredba Komisije (EZ) br. 1238/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost (SL L 121, 1.6.1995., str. 31.).
      
         PRILOG
         
            
               „PRILOG I.
               
                  Pristojbe za tehničko ispitivanje iz članka 8.
               
               Pristojba koja se plaća za tehničko ispitivanje sorte na temelju članka 8. određuje se u skladu s tablicom:
               
                           (u EUR)
                        
                     
                            
                        
                        
                           Cjenovna skupina
                        
                        
                           Pristojba
                        
                     
                           
                              Skupina usjeva
                           
                        
                     
                           1
                        
                        
                           Krumpir
                        
                        
                           1 760 
                        
                     
                           2
                        
                        
                           Uljana repica
                        
                        
                           1 860 
                        
                     
                           3
                        
                        
                           Trave
                        
                        
                           2 430 
                        
                     
                           4
                        
                        
                           Ostali usjevi
                        
                        
                           1 530 
                        
                     
                           
                              Skupina voća
                           
                        
                     
                           5
                        
                        
                           Jabuka
                        
                        
                           3 050 
                        
                     
                           6
                        
                        
                           Jagoda
                        
                        
                           2 920 
                        
                     
                           7
                        
                        
                           Ostale voćne vrste
                        
                        
                           2 810 
                        
                     
                           
                              Skupina ukrasnih vrsta
                           
                        
                     
                           8
                        
                        
                           Ukrasne vrste sa živom referentnom zbirkom, testiranja u stakleniku
                        
                        
                           2 020 
                        
                     
                           9
                        
                        
                           Ukrasne vrste sa živom referentnom zbirkom, testiranja na otvorenom
                        
                        
                           1 960 
                        
                     
                           10
                        
                        
                           Ukrasne vrste bez žive referentne zbirke, testiranja u stakleniku
                        
                        
                           1 940 
                        
                     
                           11
                        
                        
                           Ukrasne vrste bez žive referentne zbirke, testiranja na otvorenom
                        
                        
                           1 730 
                        
                     
                           12
                        
                        
                           Ukrasne vrste, posebni fitosanitarni uvjeti
                        
                        
                           3 350 
                        
                     
                           
                              Skupina povrća
                           
                        
                     
                           13
                        
                        
                           Povrtne vrste, testiranja u stakleniku
                        
                        
                           2 360 
                        
                     
                           14
                        
                        
                           Povrtne vrste, testiranja na otvorenom
                        
                        
                           2 150 ”